**Železničná trať Bratislava – Kúty – Břeclav (SŽ)** (v cestovnom poriadku pre verejnosť označená ako **železničná trať číslo 110**) je elektrifikovaná dvojkoľajná železničná trať na Slovensku, ktorá spája Bratislavu a českú Břeclav. Trať je súčasťou Paneurópskeho dopravného koridoru č. 4, spájajúceho Drážďany a Istanbul.

Je plánovaná rekonštrukcia trate na maximálnu rýchlosť 200 km/h.

História
--------

Už od roku 1848 viedla trať z Bratislavy do Devínskej Novej Vsi, Marcheggu a Gänserndorfu v Rakúsku, kde sa spájala s traťou Viedeň – Břeclav, vybudovanou už v roku 1839. Budovanie trate medzi Bratislavou a Břeclavou prebiehalo až v rokoch 1889 – 1891, kedy bol Železničnou spoločnosťou Moravskej doliny vybudovaný úsek z Devínskej Novej Vsi do Skalice. 

Trať bola dokončená vybudovaním úseku Kúty – Brodské – Břeclav v roku 1900, kedy bol dokončený most cez Moravu.

Po prvej svetovej vojne bola na celom úseku vybudovaná druhá koľaj a trať bola v roku 1967 ako prvá na Slovensku elektrifikovaná napäťovou sústavou 25kV, 50Hz

Modernizácia trate
------------------

Podľa údajov z roku 2015 by modernizácia trate z Maďarska do Česka na rýchlosť 200 km/h ušetrila 38 minút.

27. januára 2017 Železnice Slovenskej republiky vydali oznámenie o verejnom obstarávaní na modernizáciu v úseku Devínska Nová Ves (mimo) – štátna hranica Slovensko/Česko. Zákazka by mala stáť 305 mil. EUR a doba jej realizácia je plánovaná na 38 mesiacov. Modernizácia prebehne medzi Devínskou Novou Vsou a Malackami a medzi Kútmi a štátnou hranicou. Implementácia ERTMS prebehne v celom úseku. Úsek je plánovaný na rýchlosť 200km/h. Modernizácia je najväčšia investícia tretej Ficovej vlády. Väčšia zákazka pre ŽSR bola len modernizácia v okolí Púchova.

Stanovisko ministerstva dopravy z mája 2015: „*Momentálne sa pracuje na projektovej dokumentácii. Štúdie realizovateľnosti odpovedia na otázku, či sa rýchlosť zvýši na 160 alebo až na 200 kilometrov za hodinu. Ak štúdie preukážu opodstatnenosť, tak ako slovenská, tak aj česká strana deklarovala ochotu zvýšenia rýchlosti až na 200 kilometrov za hodinu.*" Rozhodnutie Úradu pre verejné obstarávanie vrátilo do hry firmu Integra Construction z Kazachstanu. Do prípadu sa však zapojil aj veľvyslanec Kazachstanu, Serzhan Abdykarimov, ktorý bol na stretnutí s Miroslavom Hlivákom, šéfom úradu. Spoločnosť Integra bola z tendra nakoniec vylúčená.

V roku 2020 ŽSR objednali vyhotovenie úsekov Devínska Nová Ves – Malacky a Kúty – štátna hranica u slovensko-talianskeho združenia ICM a Váhostav za sumu 275 mil. eur bez DPH. Podľa zmluvy by úseky mali byť dokončené do novembra 2023. Stavebné povolenia by mali byť vydané v roku 2022, samotná stavba by mala začať v novembri 2022. Slovensko však požiadalo o eurofondy bez projektovej dokumentácie, stavebného povolenia a územného rozhodnutia. Po dlhom tendrovaní musel byť posunutý termín dokončenia z roku 2020 na rok 2022. Ani ten sa však nestíhal a tak z pôvodných 200 miliónov eur sa na stavbu využije len 40 mil. Ďalších 160 miliónov pôjde z ďalšieho obdobia eurofondov. Modernizácia trate Bratislava – Břeclav mala byť najnákladnejšou časťou programu Nástroj na prepájanie Európy (CEF) v období 2014 – 2020. Časť peňazí bola presunutá na iné projekty, celková suma minutá na CEF bola júni 2021 celkom len 500 mil. eur zo 743 miliónov.

Stavebníci do júla 2021 nezabezpečili územné rozhodnutie. Podľa stavebníkov mali byť dôvodom nezískané vyjadrenia od kompetentných orgánov. Kedže ide o interný harmonogram, pokuty ešte nehrozia. Tie sa začnú počítať až od novembra 2023, pôvodného dátumu odovzdania rekonštruovanej trate. Pokuty sú vo výške „0,05 percenta sumy, ku ktorej sa zaviazali. Pri zmluvnej cene 275 miliónov eur to vychádza na 137 500 eur denne." Cenu komplikuje aj zvyšovanie cien stavebných materiálov. Do konca roka 2022 by sa však malo využiť na stavbu úseku Brodské – štátna hranica, ktorý už má platné územné rozhodnutie.

Úseky s modernizácie trate Bratislava – Břeclav pri ktorých odhadované prínosy prevyšujú investičné náklady spolu s cenami v miliónoch eur: Bratislava – Devínska Nová Ves 261,3; Devínska Nová Ves – Malacky 249,5; Malacky – Kúty 279,3.

V rámci modernizácie bude vymenený aj most na hranici s Českom a Slovenskom. Počas druhej svetovej vojny bol zbombardovaný. Demontáže sa zúčastňoval aj pyrotechnik.

### Nová zastávka Lamačská Brána

V auguste 2021 ŽSR vyhlásili súťaž na výstavbu novej zastávky, Lamačská Brána. Bude sa nachádzať pri OC Bory a náklady sú predpokladané na 6,4 mil eur bez DPH. Hotová by mala byť do konca roka 2023.

Zoznam staníc a zastávok
------------------------

* Bratislava (hl. stanica) – križovatka s traťou 100 (BA – DNV – Marchegg), 120 (BA – Žilina), 130 (BA – Štúrovo), 132 (BA – Rajka) a 607 (BA hl. stanica – Nové mesto)
* Bratislava-Železná studienka
* Bratislava-Lamač
* Devínska Nová Ves – križovatka s traťou 100 (BA – DNV – Marchegg)
* Devínske Jazero
* Zohor – križovatka s traťou 113 (Zohor – Záhorská Ves)
* Plavecký Štvrtok
* Malacky
* Veľké Leváre
* Závod
* Moravský Svätý Ján
* Sekule
* Kúty – križovatka s traťou 114 (Kúty – Skalica – Sudoměřice SŽDC) a 116 (Kúty – Trnava)
* Brodské
* hraničný prechod Slovensko  a Česko
* Lanžhot (SŽDC)
* Břeclav

Galéria
-------

* Rekonštrukcia vo februári 2023Rekonštrukcia vo februári 2023
* Rekonštrukcia vo februári 2023Rekonštrukcia vo februári 2023
* Rekonštrukcia mosta cez rieku Moravu v decembri 2023Rekonštrukcia mosta cez rieku Moravu v decembri 2023
* Rekonštrukcia v decembri 2023Rekonštrukcia v decembri 2023
* Rekonštrukcia v decembri 2023Rekonštrukcia v decembri 2023

Referencie
----------

1. 1 2 3  KOVÁČ, Ján. Z Bratislavy do Česka majú stavať rýchlotrať. Zasekli sa na úradoch. *Denník N* (Bratislava: N Press), 2021-08-16. Dostupné online [cit. 2021-09-01]. ISSN 1339-844X.
2. 1 2 3  KRAJANOVÁ, Daniela. Dvestovka na železnici sa znova odkladá, tender za 300 miliónov sa zasekol. *Denník N* (Bratislava: N Press), 2019-02-12. Dostupné online [cit. 2019-03-31]. ISSN 1339-844X.
3. ↑   *Modernizácie železničnej trate Devínska Nová Ves – štátna hranica s Českom* [online]. Železnice Slovenskej republiky, [cit. 2017-02-12]. Dostupné online. Archivované 2017-02-13 z originálu.
4. 1 2  KRAJANOVÁ, Daniela. Najväčší tender tretej vlády Smeru pokračuje, železničiari sa pokúšajú druhýkrát vyhodiť firmu z Kazachstanu. *Denník N* (Bratislava: N Press), 2018-04-15. Dostupné online [cit. 2018-06-13]. ISSN 1339-844X.
5. ↑  SITA. Vlaky z Prahy do Bratislavy by mohli jazdiť oveľa rýchlejšie. *SME* (Bratislava: Petit Press), 2015-05-12. Dostupné online [cit. 2016-04-24]. ISSN 1335-4418.
6. 1 2 3  KOVÁČ, Ján. Na rýchlotrati do Česka hrozí najväčšia strata eurofondov v dejinách Slovenska. *Denník N* (Bratislava: N Press), 2021-06-03. Dostupné online [cit. 2021-06-28]. ISSN 1339-844X.
7. ↑   *Železnice modernizujú trať na Záhorí. Súčasťou projektu je aj demontáž historického mosta* [online]. noviny.sk, [cit. 2022-06-10]. Dostupné online.
8. ↑   ŽSR vyhlásili súťaž na výstavbu novej. *Denník N* (Bratislava: N Press), 2021-08-10. Dostupné online [cit. 2021-08-15]. ISSN 1339-844X.

Pozri aj
--------

* Zoznam železničných tratí na Slovensku
* Dejiny železníc na Slovensku
* Železničný uzol Bratislava

Iné projekty
------------

Commons
* Spolupracuj na Commons Commons ponúka multimediálne súbory na tému **Železničná trať Bratislava – Břeclav**

Externé odkazy
--------------

* ŽSR cestovné poriadky podľa trate

Zdroj
-----

* www.vlaky.net

  

Súradnice: 48°28′34″S 17°01′23″V﻿ / ﻿48,476142°S 17,023015°V﻿ / 48.476142; 17.023015

| * z
* d
* u
ŽSR Železničná trať 110 (Bratislava – Kúty – Břeclav) |
| --- |
| 
* Bratislava hlavná stanica
* Bratislava-Železná studienka
* Bratislava-Lamač
* Devínska Nová Ves
* Devínske Jazero
* Zohor
* Plavecký Štvrtok
* Malacky
* Veľké Leváre
* Závod
* Moravský Svätý Ján
* Sekule
* Kúty
* Brodské
* Lanžhot
* Břeclav

 |

| * z
* d
* u
Železničná infraštruktúra na Slovensku |
| --- |
| Hlavné trate | 
* 100
* 110
* 120
* 125
* 127
* 130
* 140
* 150
* 160
* 169
* 170
* 180
* 188
* 190

 | Slovensko |
| Ostatné trate | 
* 101
* 113
* 114
* 116
* 121
* 123
* 126
* 128
* 129
* 131
* 132
* 133
* 135
* 141
* 143
* 145
* 151
* 152
* 153
* 154
* 162
* 171
* 172
* 173
* 174
* 181
* 182
* 183
* 184
* 185
* 187
* 191
* 193
* 194
* 195
* 196
* Širokorozchodná

 |
| Trate s prerušenou osobnou dopravou | 
* 112
* 115
* 117
* 122
* 124
* 133
* 134
* 136
* 142
* 144
* 161
* 163
* 164
* 165
* 166
* 167
* 168
* 186
* 192

 |
| Lanové a pozemné dráhy | 
* Tatranská Lomnica – Lomnický štít
* Starý Smokovec – Hrebienok
* Štrba – Štrbské Pleso (ozubnicová železnica)

 |
| Úzkorozchodné historické a múzejné trate | 
* ČHŽ
* KOLŽ (HLÚŽ, OLŽ)
* KDŽ
* PLŽ
* NPŽ
* LŽK

 |
| Zrušené trate | 
* Rimavská Sobota – Poltár
* Ružomberok – Korytnica
* Piešťany – Vrbové
* Počkaj – Baňa Lucia
* Devínske Jazero – Stupava
* Kvetoslavov – Šamorín
* Lučenec – Halič
* Gemerské spojky

 |
| Medzinárodné koridory | 
* IV. koridor
* V. koridor
* VI. koridor

 |